ঘটনা ২ :  অষ্টম  শতাব্দীর তিনজন বিশিষ্ট মোহাদ্দেস মুহাম্মাদ ইবনে নসর মারওয়াযী, মুহাম্মাদ ইবনে জারীর এবং মুহাম্মাদ ইবনে মানযার যৌথভাবে হাদীস লিপিবদ্ধ করার কাজে আত্মনিয়োগ করেছিলেন। সংসারবিমুখ এ তিন সাধকের কারও নিকট কোন খাবার ছিল না। খাবারের ব্যবস্থা কে করবেন এ ব্যাপারে লটারির মাধ্যমে একজনের ওপর দায়িত্ব অর্পিত হলো। এরপর দায়িত্বপ্রাপ্ত সে ব্যক্তি নামাযে দাঁড়িয়ে গেলেন এবং একটানা নামায পড়ে আল্লাহর নিকট দোয়া করতে লাগলেন।  সময়টা ছিল দ্বিপ্রহর। মিসরের শাসন কর্তা দ্বিপ্রাহরিক বিশ্রাম নিতেছিলেন। তিনি স্বপ্নে দেখলেন :  রাসুলুল্লাহ সাল্লালাহু আলাইহি ওয়া সাল্লাম তাকে নির্দেশ দিচ্ছেন, হাদীসের খাদেম সে তিন ব্যক্তির নিকট খাবার নেই, ব্যবস্থা করো। স্বপ্নের মধ্যে এদের অবস্থানস্থলও বলে দেওয়া হলো।  চোখ খোলার সাথে সাথে শাসনকর্তা দ্রুত ১০০০ স্বর্ণমুদ্রা সে তিন সাধকের নিকট পৌছে দেওয়ার ব্যবস্থা করলেন।